KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2021. november 17.-én 14 óra 05 perctől a Városháza 101. -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Takácsné Varga Ágnes, Gelencsér Júlia, Stampf Ervin (5 fő)

***Meghívottak:*** Dr, Zalán Gábor jegyző, Dr. Nagy Edina aljegyző, Németh Ildikó osztályvezető helyett Kovács Bence osztályvezető helyettes, Cserkútiné Stipsics Edina osztályvezető, Kovács-Mezei Virág osztályvezető, Bertók Sándor főépítész

Kiss Péter bizottsági elnök üdvözli az egybegyűlteket, ismerteti, hogy a bizottság 5 fővel határozatképes, valamint jelzi, hogy Németh Ildikó és Illés Péter nem tud jelen lenni a mai ülésen. Németh Ildikó osztályvezetőasszony helyett Kovács Bence osztályvezető helyettes szólal fel.

Az elnök szavazásra teszi fel a napirendet, melyet a bizottság **5 igen** szavazattal elfogad:

**Napirend:**

1. Települési adóról szóló rendelet megalkotása

Előadó a polgármester nevében: Kovács-Mezei Virág igazgatási osztályvezető

1. Jelentés a város környezeti állapotáról

Előadó a polgármester nevében: Németh Ildikó városüzemeltetési osztályvezető

1. Vagyonügy: Kőszeg, Schneller u. 3. fsz. 1. lakás vételi szándéka

Előadó a polgármester nevében: Németh Ildikó városüzemeltetési osztályvezető

1. **napirendi pont**

**Települési adóról szóló rendelet megalkotása**

**Kovács-Mezei Virág:** Elmondja, hogy az Önkormányzatnak 2022. január 1-től ismételten lehetősége van új települési adó bevezetésére.

Ez a települési adó sok mindent takarhat, azok után a zárt és nem zárt szennyvíztárolókkal rendelkező háztartásoknak kéne, ahol nincs műszakilag rendelkezésre álló közcsatorna, ahol van, de nem kötöttek rá ott talajterhelési díjat kell fizetni így Őket nem lehet megadóztatni. Ez egy elég magas összegű adó lenne, de ha igazolja, hogy 60%-át szippantotta, akkor adókedvezményt kap, ebben az esetben az évi adó 14%-át kell fizetni. A befolyó összeg az Önkormányzat bevétele, amelyt fejlesztési célra, valamint a testület hatáskörébe tartozó szociális feladatok ellátására lehet felhasználni.

**Kiss Péter**: Tehát aki rendelkezik egyedi szennyvíz kezelővel, annak csak az alapot kell kifizetnie?

**Kovács- Mezei Virág**: Igen.

**Kiss Péter**: Ebből származó bevételt miért nem nevesítettük úgy, hogy a Városgondnokság veszteségeit csökkentsük? Lehetne, hogy a szociálisból elvesszük ebből meg odaadjuk?

**Dr. Zalán Gábor:** Azt nem lehet megtenni úgy.

**Kovács- Mezei Virág**: úgy szerepel benne, hogy a folyékony hulladék begyűjtésével és elszállításával kapcsolatos fejlesztési célok fedezetére szolgál.

**Dr. Zalán Gábor:** Majd a költségvetés dönt róla.

**Gerencsér Attila**: A 25.200 Ft-ot egyösszegben kéne befizetni?

**Kovács- Mezei Virág**: Igen, mivel magas postaköltségek miatt nem érné meg darabolni.

**Takácsné Varga Ágnes**: Kb. ez mennyi bevétel lenne?

**Kovács- Mezei Virág**: Nehéz megsaccolni, 5 millió Ft bevétellel számol, önkéntes bevallásos alapon menne, ha az nem lesz meg, az mind felderítő munka és sok energiát kéne beleölni.

**Gerencsér Attila**: Ha ez az összeg befolyna, az sem fedezné a város bevételeit.

**Kovács- Mezei Virág:** Ez inkább személetformálás lenne, mivel nem fedezné.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 5 igen szavazat**

**35/2021. (XI.17.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületneka Kőszeg Város Önkormányzata Képviselő-testületének a települési adóról szóló 33/2020 (XII.1) önkormányzati rendelet melléklet szerinti tartalommal való elfogadását.

Felelős a közlésért: Kiss Péter bizottsági elnök

Határidő: képviselő-testületi ülés

**2.napirendi pont**

**Jelentés a város környezeti állapotáról**

**Kovács Bence:** Ismerteti az előterjesztésben foglaltakat, valamint röviden elmondja összefoglalásként a Város környezeti állapotáról szóló jelentést.

**Kiss Péter**: Problémákat látjuk, hogy a Városgondnokságnak sok munkálja van, és az ezekre a feladatokra jutó emberek mennyiség kevés.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 5 igen szavazat**

**36/2021. (XI.17.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek elfogadásra a „Jelentés a város környezeti állapotáról- 2021” című beszámolót, és elrendeli annak közzétételét a város lakosainak és szervezeteinek tájékoztatása céljából.

Felelős a közlésért: Kiss Péter bizottsági elnök

Határidő: képviselő-testületi ülés

**3.napirendi pont**

**Vagyonügy: Kőszeg, Schneller u. 3. fsz. 1. lakás vételi szándéka**

**Dr Zalán Gábor:** Ismerteti a Lakás vételi szándékáról írt előterjesztést, valamint kiemeli, hogy a vételi árból 20% árengedmény kerül beszámításra, mivel a kérelmező egyösszegben fizetné ki a vételárat.

**Gerencsér Attila:** Tehát ez a 20% csak akkor vonatkozik, ha valaki egyösszegben vásárolja meg?

**Dr. Zalán Gábor:** Igen

**Stampf Ervin:** A lakó teljes egészében felújította a lakást?

**Kiss Péter:** Igen

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 5 igen szavazat**

**37/2021. (XI.17.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Kőszeg Város Önkormányzata Képviselő-testületének az önkormányzat vagyonáról és a vagyonnal való gazdálkodás szabályairól szóló 1/2007. (II.2.) önkormányzati rendelete szerint a Kőszeg, Schneller István 3. fszt. 1. sz. (Hrsz.: 1783/A/1) alatti 93 m2 nagyságú lakás a bérlő részére való értékesítését az értékbecslésben meghatározott 29.234.000, -Ft forgalmi érték 20 % árengedménnyel csökkentett 23.387.200,-Ft vételáron.
2. Kőszeg Város Önkormányzatának Képviselő-testülete felhatalmazza a polgármestert a jogtanácsos által készített adásvételi szerződést aláírására.

Felelős a közlésért: Kiss Péter bizottsági elnök

Határidő: képviselő-testületi ülés

Más napirendi pont nem lévén az elnök a nyilvános ülést 14 óra 25 perckor berekesztette.

…………………………… ……………………………..

Kiss Péter elnök Bizottsági tag